สวัสดีครับ วันนี้ผมจะพูดต่อในเรื่องของการสมัครงานนะครับ ผมจะพูดถึงรายละเอียดการเตรียมตัวต่าง ๆ นะครับ หลังจากที่เราได้พิจารณางานที่เราจะทำแล้ว แล้วก็มีการตัดสินใจว่าจะเลือกงานนี้ เราก็ต้องมีการเตรียมตัว เอิ่ม.. เตรียมสิ่งที่เขาต้องการนะครับ อันดับแรกก็คือเรซูเม่ เราต้องเขียนเรซูเม่ก่อนนะครับ มันจะเป็นประวัติคร่าว ๆ ของเรานะครับ ทั้งชื่อ ที่อยู่ ประวัติการศึกษา ประสบการณ์ทำงานต่าง ๆ ความสามารถ อะไรพวกนี้นะครับ พอเราได้เรซูเม่แล้ว เราก็ต้องส่งไปตามที่อยู่ของเขานะครับ อาจจะเป็นอีเมล หรือไม่ก็ยื่นด้วยตัวเองนะครับ จากนั้นเราก็ต้องรอนะครับ รอให้เขาใช้เวลาในการพิจารณา เอิ่ม.. คุณสมบัติที่เราเขียนไปในเรซูเม่นะครับ ถ้าเราเขียนความสามารถต่าง ๆ ไว้เยอะ เราก็ต้องมั่นใจว่าเราทำได้นะครับ สมมติว่าเขาสนใจในตัวเราแล้ว เขาก็จะโทรมาหาเรานะครับ ตามเบอร์โทรที่เราให้ไว้ในเรซูเม่ เขาจะเรียกเราไปกรอกใบสมัครนะครับ แล้วก็อาจจะมีการ เอ่อ..สอบถามเล็ก ๆ น้อย ๆ นะครับ ก่อนที่เราจะไปตามที่เขาเรียก เราจะต้องมีการเตรียมตัวเตรียมใจให้พร้อมนะครับ อาจจะต้องมีการเตรียมเอกสารต่าง ๆ ให้ครบก่อน ไม่ว่าจะเป็นใบรับรองต่าง ๆ เช่น ใบรับรองการศึกษา ทรานสคริป เอิ่ม..ประกาศนียบัตรต่าง ๆ นะครับ เพื่อเป็นการรับรองความสามารถของเรา ว่าเราเคยทำ มีประสบการณ์นั้นมาก่อน อีกอย่างหนึ่งที่เราต้องเตรียมไปก็คือรูปถ่ายนะครับ รูปถ่ายสองนิ้ว รูปถ่ายนิ้วครึ่ง เตรียมไปสักโหลหนึ่งนะครับ เผื่อว่าเขาขอเยอะ หลังจากที่เราเตรียมเอกสารเรียบร้อยแล้ว เราก็ต้องมาเตรียมเรื่องบุคลิกภาพของเรานะครับ อันดับแรกเลยก็คือเรื่องทรงผมนะครับ เราจะต้องไปตัดผมให้เรียบร้อยก่อน ถ้าใครที่ไว้ผมยาว ก็ต้องแน่ใจว่าผมยาวของเราน่ะ เป็นทรงที่เรียบร้อยนะครับ ไม่ใช่ว่าหัวรุงรัง กระเซอะกระเซิงไปสมัครงานนะครับ ถัดจากเรื่องทรงผม ก็ต้องเป็นเรื่องหน้าตานะครับ เอิ่ม.. เราจะต้องเตรียมหน้าตาที่สดใสเอาไว้นะครับ ไม่ใช่ว่านอนดึกก่อนไป หลับตีสี่ตีห้า หน้าโทรมไปอย่างเงี้ย ตายนะครับ หน้าตาหมองคล้ำดูไม่ได้ คือเราต้องเข้าใจว่าการที่เราไปสมัครงานเนี่ย เราจะต้องเอาหน้าตาของเราไปให้เขาดู นึกออกไหมครับ คือถ้าเกิดเขาเห็นเราในครั้งแรกแล้วเกิดความประทับใจ เราก็มีสิทธิ์ที่จะได้รับงานนั้น ถัดจากเรื่องหน้าตาก็เป็นเรื่องของตุ้มหูนะครับ อันนี้ต้องระวังหน่อย ถ้าเกิดว่าใครเจาะหู หรือว่าระเบิดหู อันนี้ผมว่าเก็บเลยนะครับ เอาไอ้ที่ใส่น่ะออกไปซะ เพราะว่ามันดูไม่เรียบร้อยเลย จริง ๆ ผมไม่แนะนำให้เราใส่ตุ้มหูไปทำงานนะครับถ้าไม่ใช่ผู้หญิง คือผู้ชายเขา เอิ่ม.. ต้องการคนที่สุภาพนะครับ ถ้าเป็นผู้หญิงก็ว่าไปอย่าง ใส่ตุ้มหูไปได้นะครับเพื่อความสวยงาม แต่ผู้ชายไม่ต้องนะครับ ไม่ต้องใส่ไปเลย ถอดเก็บไว้ที่บ้านนั่นแหละ เอาไว้ใส่ตอนที่เราไปเที่ยวนะครับ ต่อไปก็เป็นเรื่องของเสื้อผ้านะครับ เสื้อผ้าที่เราต้องใส่ไป ควรจะเป็นเสื้อเชิ้ต กางเกงสแลค นะครับ ไม่ใช่ใส่เสื้อยืด หรือว่าเสื้อใส่อยู่บ้านนะครับ อันนั้นไม่ต้องใส่ไปเขาไม่รับนะครับ กางเกงยีนส์ผมไม่แนะนำให้ใส่ไปนะครับ เพราะว่ามันดูไม่เรียบร้อย ถึงแม้ว่าปัจจุบันนี้เขาจะมี เอ่อ..บางบริษัทอนุญาตให้เราใส่ไป แต่ว่าส่วนใหญ่เขายังไม่ให้ใส่นะครับ เราควรใส่กางเกงสแลคสีดำขายาวนะครับ อันนี้ดูดีที่สุดแล้ว รองเท้าที่เราต้องใส่ไปคือรองเท้าคัทชูสีดำนะครับ ผมไม่แนะนำรองเท้าผ้าใบนะครับเพราะว่ามันยังไม่เป็นที่ยอมรับมาก บางที่อาจจะให้ไปได้ แต่ว่าบางที่อาจจะไม่รับนะครับ ดังนั้นเราไม่ควรที่จะเสี่ยง เราใส่รองเท้าที่ปลอดภัยที่สุด ก็คือคัทชูนั่นแหละ ห้ามใส่รองเท้าแตะไปนะครับ เขาไม่รับ รองเท้าแตะไปทำงาน มันเคยมีนะครับ คือคนที่มาสมัครงาน แล้วเขาลืมเปลี่ยนรองเท้า ประมาณว่าอยู่ที่บ้านประจำไง แล้วติดใส่รองเท้าแตะ แล้วพอจะไปทำงานลืมเปลี่ยนเป็นคัทชู พอไปถึงที่ทำงานก็โดน เอ่อ..ไล่ออกมานะครับ ให้กลับไปเปลี่ยนรองเท้าก่อน ใส่รองเท้าแล้วอย่าลืมใส่ถุงเท้านะครับ ไม่ใช่ว่าใส่คัทชูแต่ไม่มีถุงเท้า อันนั้นไม่เรียบร้อยนะครับ ต้องใส่ถุงเท้าด้วย ผมแนะนำให้เป็นถุงเท้าสีดำนะครับ เพราะมันจะเหมือนกับรองเท้าคัทชู ผมไม่แนะนำให้ใส่ถุงเท้าที่มีลายนะครับ เพราะว่ามันทำให้เราดูเสียบุคลิก เราควรจะใส่ถุงเท้าที่เป็นสีเดียว คือสีดำล้วนเลย สุดท้ายก็เป็นเรื่องของเครื่องประดับนะครับ อันนี้จะใส่ก็ได้หรือว่าไม่ใส่ก็ได้นะครับ แต่ว่าควรจะใส่แบบพอดี ๆ นะ ไม่ใช่ใส่แหวนสิบวงเงี้ย ตาย..เขานึกว่าเรามาขายแหวนนะครับ ผมแนะนำให้เราใส่นาฬิกาไปด้วยนะครับ มันเสริมบุคลิกภาพ แต่ว่าต้องเป็นนาฬิกาที่เป็นสายเหล็กนะครับ ไม่ใช่ แบบ เอ่อ..ลายการ์ตูน อันนั้นเก็บไว้ที่บ้านเลยนะครับ สุดท้ายก็เป็นการเตรียมใจนะครับ เตรียมใจให้พร้อม อย่าตื่นเต้นเกินไป ควรที่จะมั่นใจในตัวเองไว้นะครับ ถ้าเรามีความมั่นใจ คนอื่นเขาก็จะรับรู้ได้นะครับ แต่ว่าถ้าเกิดเราตื่นตระหนก เขาก็จะเห็นว่าเราเป็นคนที่ ขาดความมั่นใจนะครับ มันเหมือนกับว่าเรายังไม่พร้อมที่จะทำงาน